## Statut poduzeća HPT - Hrvatska pošta i telekomunikacije

### NN 57/1990 (27.12.1990.), Statut poduzeća HPT - Hrvatska pošta i telekomunikacije

# STATUTI JAVNIH PODUZEĆA

Na temelju člana 11. Zakona o osnivanju javnog hrvatskog poštanskog
i telekomunikacijskog poduzeća ("Narodne novine", broj 42/90),
Upravni odbor poduzeća HPT-Hrvatska pošta i telekomunikacije na sjednici
od 21. studenog 1990, uz suglasnost Vlade Republike Hrvatske, donio je

## STATUT

### poduzeća HPT - Hrvatska pošta i telekomunikacije

1. OPĆE ODREDBE

1.1. Osnivanje

Član 1.

HPT - Hrvatska pošta i telekomunikacije (u daljnjem tekstu: HPT) poduzeće
poštanskog i telekomunikacijskog prometa osnovano je Zakonom o osnivanju
javnog hrvatskog poštanskog i telekomunikacijskog poduzeća ("Narodne
novine", broj 42/1990).

Član 2.

HPT je pravni sljednik, Poduzeća PTT prometa Bjelovar, Poduzeća PTT
prometa Dubrovnik, Poduzeća PTT prometa Gospić, Poduzeća PTT prometa Karlovac,
Poduzeća PTT prometa Osijek, Poduzeća PTT prometa Pula, Poduzeća PTT prometa
Rijeka, Poduzeća PTT prometa Slavonski Brod, Poduzeća PTT prometa Split,
Poduzeća PTT prometa Šibenik, Poduzeća PTT prometa Varaždin, Poduzeća PTT
prometa Zadar, Poduzeća PTT prometa Zagreb, te SOUR-a PTT prometa Hrvatske.

1.2. Tvrtka

Član 3.

Tvrtka HPT-a je:

HPT - Hrvatska pošta i telekomunikacije, javno poduzeće s potpunom odgovornošću.

Skraćeni naziv tvrtke je: HPT s p. o.

Odluku o promjeni tvrtke donosi Sabor Republike Hrvatske na prijedlog
Upravnog odbora. Odluku o promjeni skraćenog naziva tvrtke donosi Upravni
odbor.

1.3. Sjedište

Član 4.

Sjedište HPT-a je u Zagrebu, Jurišićeva 13. Odluku o promjeni sjedišta
donosi Upravni odbor.

1.4. Obilježja

Član 5.

HPT ima pečat okruglog oblika, promjera 50 milimetara, koji sadrži oznaku
tvrtke i sjedište HPT. Odluku o načinu korištenja i čuvanja pečata HPT-a,
te o promjeni pečata donosi Upravni odbor na prijedlog direktora HPT-a.

Član 6.

HPT ima znak. Odluku o obliku i sadržaju znaka HPT-a donosi Upravni
odbor.

Odluku o promjeni znaka donosi Upravni odbor na prijedlog direktora
HPT-a.

1.5. Djelatnost

Član 7.

HPT obavlja djelatnost javnog unutarnjeg i međunarodnog poštanskog i
telekomunikacijskog prometa, novčanog prometa, održavanje objekata, postrojenja
i uređaja za obavljanje poštanskog i telekomunikacijskog prometa (u daljnjem
tekstu: PT promet).

HPT obavlja i druge djelatnosti:

- gradnja, rekonstrukciia i eksploatacija poštanskih i telekomunikacijskih
postrojenja i uređaja, terminalskih uređaja i aparata, te njihove infrastrukture;

- prijevoz poštanskih pošiljaka, robe i putnika;

- izdavanje i prodaja poštanskih vrijednosnica; obrazaca, ambalaže,
publikacija, edicija i sl.;

- izrada investicijsko-tehničke dokumentacije;

- poslovi inžinjeringa i konzaltinški poslovi;

- informacijsko i informatičko obrazovanje, projektiranje, gradnja i
uvođenje informacijskih sustava uz primjenu računala;

- uvoz, izvoz i zastupstva;

- proizvodnja, održavanje i prodaja soRwarea, govornih i negovornih
telekomunikacijskih usluga;

- fizičko-tehnička zaštita poštanskih i telekomunikacijskih objekata;

- ugostiteljske i turističke usluge smještaja i prehrane;

- popravak i održavanje vozila;

- usluge tehničkog pregleda i registracije vozila;

- proizvodnja i prodaja poštanske i telekomunikacijske opreme i pribora;

- prodaja proizvoda i usluga drugih poduzeća, organizacija i građana;

- agencijski poslovi;

- poslovi osiguranja imovine i osoba.

HPT može obavljati, bez upisa u sudski registar, i ostale djelatnosti,
u manjem obujmu, koje su vezane za djelatnosti navedene u stavovima 1.
i 2. ovog člana.

Član 8.

Odluku o promjeni djelatnosti iz stava 1. člana 7. ovog statuta donosi
Sabor Republike Hrvatske na prijedlog Upravnog odbora.

Odluku o promjeni djelatnosti iz stava 2. člana 7 ovog statuta donosi
Upravni odbor.

2. ZASTUPANJE I PREDSTAVLJANJE

Član 9.

HPT zastupa direktor u okviru poslovanja HPT-a. Direktor HPT-a je ovlašten
da uime HPT-a zaključuje ugovore i poduzima ostale pravne radnje.

Direktor HPT-a zastupa HPT i zaključuje ugovore u vanjskotrgovinskim
poslovima.

Član 10.

Direktor HPT-a može povjeriti zastupanje i drugim radnicima ili punomoćnicima,
u određenim poslovima ili u pojedinim slučajevima.

Direktor HPT-a može dati prokuru drugoj osobi uz su glasnost Upravnog
odbora.

Član 11.

HPT predstavlja direktor HPT-a

3. UNUTARNJA ORGANIZACIJA

Član 12.

Radi obavljanja djelatnosti PT prometa HPT je dužan osigurati tehničko
i tehnološko jedinstvo poštanskog i telekomunikacijskog sustava.

U zajedničkim službama HPT-a obavljaju se zajednički poslovi za poštanski
sustav i telekomunikcijski sustav, a obuhvaćaju financijsko-knjigovodstvene
poslove, poslove planiranja, poslove unutarnje kontrole, poslove informiranja
i ostale poslove utvrđene aktom o unutarnjoj organizaciji. Zajedničke službe
organiziraju se kao organizacijska jedinica.

Član 13.

Radi organizacijskog i tehnološkog odvajanja poslova vezanih uz poštanski
sustav od poslova vezanih uz telekomunikacijski sustav, u HPT-u se organiziraju
Direkcija pošta i Direkcija telekomunikacija.

Direkcija pošta i Direkcija telekomunikacija dijelovi su HPT-a i organiziraju
se kao organizacijske jedinice.

Član 14.

U Direkciji pošta obavljaju se: poštanski promet i novčani promet, održavanje
poštanskog sustava, poslovi istraživanja i razvoja, investicijski poslovi,
te ostali poslovi utvrđeni aktom o unutarnjoj organizaciji.

Član 15.

U Direkciji telekomunikacija obavljaju se: telekomunikacijski promet,
održavanje telekomunikacijskog sustava. poslovi istraživanja i razvoja,
investicijski poslovi, te ostali poslovi utvrđeni aktom o unutarnjoj organizaciji.

Član 16.

U Direkciji pošta i Direkciji telekomunikacija organiziraju se posebne
organizacijske jedinice - centri.

Član 17.

U Direkciji pošta organiziraju se sljedeći centri:

- Poštanski magistralni centar Hrvatske,

- Centar pošta Bjelovar,

- Centar pošta Dubrovnik,

- Centar pošta Gospić,

- Centar pošta Karlovac,

- Centar pošta Osijek,

- Centar pošta Pula,

- Centar pošta Rijeka,

- Centar pošta Slavonski Brod,

- Centar pošta Split,

- Centar pošta Šibenik,

- Centar pošta Varaždin,

- Centar pošra Zadar,

- Centar pošta Zagreb.

Član 18.

U Direkciji telekomunikacija organiziraju se sljedeći centri :

- Telekomunikacijski magistralni centar Hrvatske,

- Telekomunikacijski centar Bjelovar,

- Telekomunikacijski centar Dubrovnik,

- Telekomunikacijski centar Gospić,

- Telekomunikacijski centar Karlovac,

- Telekomunikacijski centar Osijek,

- Telekomunikacijski centar Pula,

- Telekomunikacijski centar Rijeka,

- Telekomunikacijski centar Slavonski Brod,

- Telekomunikacijski centar Split,

- Telekomunikacijski centar Šibenik,

- Telekomunikacijski centar Varaždin,

- Telekomunikacijski centar Zadar,

- Telekomunikacijski centar Zagreb.

Član 19.

Poštanski magistralni centar Hrvatske obavlja poslov sjedinjavanja,
posredovanja i prerade zaključaka i pošiljaka za druge poštanske centre,
te organizira i obavlja prijevoz poštanskih pošiljaka između glavnih poštanskih
centara te između glavnoga poštanskog centra i poštanskih centara, zatim
poslove posredovanja u carinjenju poštanskih pošiljaka, poslove međunarodnoga
poštanskog prometa, poslove održavanja te ostale poslove utvrđene aktom
o unutarnjoj organizaciji.

Član 20.

Telekomunikacijski magistralni centar Hrvatske obavlja poslove eksploatacije,
održavanja, upravljanja i nadzora telekomunikacijskog sustava međunarodne
i međumjesne zajednice (od razine glavne centrale na više), te ostale poslove
utvrđene aktom u unutarnjoj organizaciji.

Član 21.

Centri pošta obavljaju poslove pružanja poštanskih usluga, usluga novčanog
poslovanja i ostalih usluga korisnicima, poslove pripreme i prerade poštanskih
pošiljaka u koncentraciji i difuziji na svom području, organiziraju prijevoz
poštanskih pošiljaka na razini poštanskog centra, poslove održavanja te
ostale poslove utvrđene aktom o unutarnjoj organizaciji

Član 22.

Telekomunikacijski centri obavljaju poslove eksploatacije, održavanja
i servisiranja telekomunikacijskog sustava, razine glavne centrale i nižih
razina, te ostale poslove utvrđene aktom o unutarnjoj organizaciji.

Član 23.

HPT nastupa u pravnom prometu samostalno i za preuzete obaveze odgovara
neograničeno s potpunom odgovornošću.

Član 24.

Organizacijske jedinice iz člana 12. stava 2, člana 13. stava 2. i članova
17. i 18. ovog statuta nemaju svojstvo pravne osobe i u pravnom prometu
posluju pod tvrtkom HPT-a.

Za obveze organizacijskih jedinica iz stava 1. ovog člana u pravnom
prometu odgovara u potpunosti HPT.

Član 25.

U okviru svog djelokruga rada organizacijske jedinice iz člana 13. stava
2. i članova 17. i 18. ovog statuta zaključuje ugovore u ime i za račun
HPT-a, te obavljaju ostale pravne poslove u okviru ovlasti utvrđenih posebnim
aktom koji donosi Upravni odbor na prijedlog direktora HPT-a.

Član 26.

U organizacijskim jedinicama iz člana 13. stava 2. i članova 17. i 18.
ovog statuta vodi se poseban obračun rezultata poslovanja.

Član 27.

Radi unapređenja rada, racionalizacije i efikasnosti, Upravni odbor
može organizirati, spojiti ili ukidati centre odnosno organizacijske jedinice
iz člana 16, 17. i 18. ovog Statuta. Aktom o unutarnjoj organizaciji određuju
se dijelovi organizacijskih jedinica iz člana 12. stava 2, člana 13. stava
2. i članova 17. i 18. ovog statuta kao i ostala pitanja važna za unutarnju
organizaciju HPT-a.

4. POSLOVANJE

4.1. Imovina

Član 28.

Imovinu HPT-a čine stvari, prava i novac.

Član 29.

HPT posluje preko jedinstvenog žiro-računa. Organizacijske jedinice
iz člana 13. stava 2. i članova 17. i 18. ovog statuta posluju preko računa
koji su sastavni dijelovi žiro-računa HPT-a.

Član 30.

Sredstva za osnivanje HPT-a osigurana su Zakonom o osnivanju javnog
hrvatskog poštanskog i telekomunikacijskog poduzeća iz sredstava (osnovnih,
obrtnih i ostalih) poduzeća PTT prometa Bjelovar, Dubrovnik, Gospić. Karlovac,
Osijek, Pula, Rijeka, Slavonski Brod, Split, Šibenik, Varaždin, Zadar,
Zagreb, te SOUR-a PTT prometa Hrvatske utvrđenih bilancom stanja na dan
stupanja na snagu Zakona o osnivanju javnog hrvatskog poštanskog i telekomunikacijskog
poduzeća.

Član 31.

Sredstva za razvoj PT prometa osiguravaju se od:

- prihoda koje ostvaruje HPT,

- sredstava budžeta Republike,

- sredstava zajmova,

- sredstava domaćih i stranih ulagaća,

- ostalih izvora u skladu s važećim propisima, odnosno posebnim propisima
koji će se u tu svrhu donijeti.

Član 32.

Mjerila za razdiobu dobiti utvrđuje Upravni odbor posebnim aktom.

Član 33.

HPT može uvećavati svoju imovinu emitiranjem vrijednosnih papira u skladu
s važećim propisima. Odluku o emitiranju vrijednosnih papira, njihovoj
ukupnoj nominalnoj vrijednosti, opsegu sadržaja i prava vlasnika vrijednosnih
papira, te o ostalim pitanjima donosi Upravni odbor.

Član 34.

Odluku o tomu da HPT osniva poduzeća vezana uz PT promet, banke i ostale
financijske organizacije donosi Upravni odbor.

Član 35.

Odluku o tomu da HPT s drugim domaćim i stranim osobama osniva poduzeća
iz djelatnosti PT prometa donosi Upravni odbor.

Član 36.

HPT ne može otuđiti objekte koji čine tehničko-tehnološku cjelinu poštanskog
sustava i telekomunikacijskog sustava bez suglasnosti Vlade Republike Hrvatske.

4.2. Planiranje i razvoj

Član 37.

Upravni odbor predlaže, a Sabor Republike Hrvatske donosi srednjoročni
i dugoročni plan razvoja PT prometa.

Član 38.

Osnove poslovne politike i godišnji financijski plan HPT-a utvrđuje
Upravni odbor, te prati njihovo izvršenje.

Direktor HPT-a podnosi Upravnom odboru izvještaj o poslovanju i razvoju
HPT-a jednom u tri mjeseca.

4.3. Ostvarivanje prihoda i obračun

Član 39.

HPT ostvaruje prihod prodajom poštanskih, telekomunikacijskih i ostalih
usluga, te proizvoda na tržištu, korištenjem poštanskog i telekomunikacijskog
sustava, u skladu sa zakonskim propisima. Odnosi između dijelova poduzeća
u stvaranju troškova i ostvarivanju prihoda uređuju se posebnim aktom koji
donosi Upravni odbor.

Novčana sredstva za dijelove poduzeća raspoređuju se financijskim planom
HPT-a, koji donosi Upravni odbor.

Član 40.

Obračun rezultata poslovanja za poduzeće kao cjelinu i za organizacijske
jedinice iz člana 13. stava 2. i članova 17. i 18. ovog statuta utvrđuje
se u skladu sa zakonom, na način utvrđen općim aktom koji donosi Upravni
odbor.

Član 41.

Akt o razdiobi dobiti u HPT-u donosi Upravni odbor.

Član 42.

Bruto osobni dohoci radnika HPT-a utvrđuju se u dva dijela:

- dio koji se pokriva na teret rashoda i

- dio koji se pokriva iz dobiti kao rezultat efikasnosti poslovanja.

Član 43.

Osnove i mjerila za utvrđivanje bruto osobnih dohodaka radnika prema
članu 43. ovog statuta, kao i za razdiobu tih sredstava na radnike uređuje
se posebnim općim aktom, koji donosi Upravni odbor.

Član 44.

Podaci o stanju i promjeni vrijednosti ukupne imovine HPT-a, te podaci
o rezultatima poslovanja, potrebni za donošenje odluka u poslovima upravljanja
HPT-om, za potrebe radnika, te za potrebe društvene zajednice, osiguravaju
se organizacijom odgovarajuće knjigovodstvene evidencije.

Podaci iz stava 1. za organizacijske jedinice iz člana 13. stava 2.
i članova 17. i 18. ovog statuta evidentiraju se u knjigovodstvu HPT-a
i knjigovodstvu tih organizacijskih jedinica.

Organizacija knjigovodstvene evidencije u HPT-u uređuje se aktom o organizaciji
knjigovodstva HPT-a koji donosi Upravni odbor na prijedlog direktora HPT-a.

5. UPRAVLJANJE

5.1. Upravni odbor

Član 45.

HPT-om upravlja Upravni odbor HPT-a.

Član 46.

Upravni odbor HPT-a:

1. predlaže Saboru Republike Hrvatske na donošenje dugoročni i srednjoročni
plan razvoja PT prometa,

2. uz suglasnost Sabora Republike Hrvatske donosi odluku o statusnim
promjenama,

3. utvrđuje mjerila za raspoređivanje dobiti,

4. donosi Statut uz suglasnost Vlade Reublike Hrvatske,

5. donosi akt o unutarnjoj organizaciji HPT-a,

6. donosi akt o razdiobi sredstava za osobne dohotke,

7. donosi akt o disciplinskoj i materijalnoj odgovornosti radnika,

8. donosi odluke o gradnjama koje nisu predviđene planom razvoja,

9. donosi normative i standarde poslovanja,

10. odlučuje o ulaganjima s drugim domaćim i stranim osobama,

11. odlučuje o osnivanju drugih poduzeća, banaka i ostalih financijskih
organizacija,

12. utvrđuje osnove poslovne politike i godišnji financijski plan,

13. utvrđuje plan korištenja poštanskog sustava i telekomunikacijskog
sustava u izvanrednim okolnostima (elementarna nepogoda, poremećaj u gospodarstvu
i slično),

14. donosi odluku o cijenama i utvrđuje osnove tarifnog sustava,

15. imenuje i razrješava radnike s posebnim ovlastima u skladu sa Statutom,

16. redovito, a najmanje jedanput godišnje, izvješćuje Sabor Republike
Hrvatske o razvoju i poslovanju HPT-a,

17. donosi ostale opće akte utvrđene ovim statutom i odlučuje o ostalim
pitanjima određenim Zakonom o osnivanju javnog hrvatskog poštanskog i telekomunikacijskog
poduzeća, ovim Statutom i općim aktima.

Član 47.

Upravni odbor ima devet članova; šest imenuje Vlada Republike Hrvatske,
a tri biraju radnici HPT-a.

Član 48.

Radnici HPT-a biraju tri člana Upravnog odbora. Kandidate za članove
Upravnog odbora utvrđuje sindikat osnovan u HPT-u.

Kandidati iz stava 2. ovog člana moraju biti znanstveni ili stručni
radnici iz oblasti poštanskog prometa i telekomunikacija.

Radnici HPT-a tajnim glasovanjem pn organizacijskim jedinicama biraju
tri člana Upravnog odbora između kandidata koje je utvrdio sindikat HPT-a.

Postupak predlaganja, izbora i razrješenja članova Upravnog odbora iz
stava 1. ovog člana uređuje se općim aktom koji donosi Upravni odbor.

Član 49.

Upravni odbor bira svog predsjednika i zamjenika predsjednika. Upravni
odbor imenuje i svog tajnika na četiri godine. Administrativno-tehničke
poslove za Upravni odbor obavlja stručna služba HPT-a.

Član 50.

Za rad u Upravnom odboru članovi Upravnog odbora koje imenuje Vlada
Republike Hrvatske imaju pravo na mjesečnu naknadu u visini 0,65 prosječnog
isplaćenog čistog osobnog dohotka radnika HPT-a u prethodnom mjesecu.

6. RUKOVOĐENJE

6.1. Direktor

Član 51.

Procesom rada u HPT-u na temelju ovlasti prema zakonu, na temelju odluka
Sabora Republike Hrvatske i ovog statuta, rukovodi direktor HPT-a. Direktor
HPT-a je poslovodni organ i ima prava, ovlasti, dužnosti i odgovornosti
u skladu sa zakonom i ovim statutom.

Član 52.

Direktora HPT-a imenuje i razrješava Vlada Republike Hrvatske na prijedlog
ministra za promet i veze. Direktor HPT-a se imenuje na četiri godine.

Član 53.

Direktor HPT-a može biti razriješen dužnosti i prije isteka vremena
za koje je imenovan. Odluku o razrješenju direktora HPT-a donosi Vlada
Republike Hrvatske na prijedlog ministra za promet i veze.

Član 54.

Direktor HPT-a odlučuje o organizaciji rada, vođenju poslovanja, te
provođenju poslovne politike i odluka Upravnog odbora.

Član 55.

Za svoj rad i zakonitost poslovanja direktor HPT-a odgovara Vladi Republike
Hrvatske i Upravnom odboru, a za pravilno i nesmetano funkcioniranje PT
prometa - ministru za promet i veze.

Član 56.

Odluku ili nalog direktora HPT-a što se odnose na funkcioniranje PT
prometa može obustaviti ministar za promet i veze.

6.2. Radnici s posebnim ovlastima i odgovornostima

Član 57.

Radnici s posebnim ovlastima i odgovornostima su: zamjenik direktora
HPT-a, pomoćnici direktora - rukovoditelji direkcija, rukovoditelj zajedničkih
službi, te rukovoditelji cenatra.

Član 58.

Radnike s posebnim ovlastima i odgovornostima imenuje i razrješava Upravni
odbor na prijedlog direktora. Ako Upravni odbor ne prihvati prijedlog direktora
HPT-a iz stava 1. ovog člana, ili ako direktor ne podnese Upravnom odboru
prijedlog iz stava 1. ovog člana, Upravni odbor može obaviti imenovanje
ili razrješenje i bez prijedloga direktora HPT-a iz stava 1. ovog člana.

Radnici s posebnim ovlastima i odgovornostima odgovorni su Upravnom
odboru i direktoru HPT-a.

Član 59.

Radnici s posebnim ovlastima i odgovornostima rukovode radom i organiziraju
ga na temelju i u okviru dobivene ovlasti, te provode upute i naloge direktora
HPT-a.

Član 60.

Uvjeti, posebne ovlasti i odgovornosti radnika iz člana 57. ovog statuta,
utvrđuju se aktom o unutarnjoj organizaciji.

6.3. Rukovodeći radnici dijelova organizacijskih jedinica

Član 61.

Rukovodeće radnike dijelova organizacijskih jedinica iz člana 12. stava
2, članova 13, 17. i 18. ovog statuta imenuje i razrješava direktor HPT-a,
pod uvjetima i na način utvrđenim aktom o unutarnjoj organizaciji.

7. FUNKCIONIRANJE PT PROMETA

Član 62.

Direktor HPT-a odgovoran je za funkcioniranje PT prometa na području
poduzeća.

Član 63.

Direktor HPT-a donosi akte te izdaje upute i naloge kojima se osigurava
pravilno i nesmetano funkcioniranje PT prometa.

Član 64.

Radnici s posebnim ovlastima i odgovornostima nadležni su i odgovorni
za funkcioniranje PT prometa u okviru svog djelokruga.

Član 65.

Ovlasti i odgovornosti radnika s posebnim ovlastima i odgovornostima,
u vezi s osiguranjem funkcioniranja PT prometa, uređuju se aktom o unutarnjoj
organizaciji HPTa.

8. POSLOVNA TAJNA

Član 66.

Poslovnu tajnu čine isprave i podaci čije bi priopćenje neovlaštenoj
osobi bilo protivno poslovanju i ugledu HPT-a.

Isprave i podaci koji čine poslovnu tajnu određuju se općim aktom koji
donosi Upravni odbor.

Isprave i podatke koji čine poslovnu tajnu HPT-a mogu drugim osobama
priopćavati samo osobe ovlaštene općim aktom iz stava 2. ovog člana.

Član 67.

Poslovnu tajnu HPT-a dužni su čuvati svi radnici, bez obzira na to na
koji su način za nju saznali. Dužnost čuvanja poslovne tajne traje i nakon
prestanka radnog odnosa radnika u HPT-u.

9. OPĆENARODNA OBRANA I DRUŠTVENA SAMOZAŠTITA

Član 68.

U skladu s propisima i planovima društveno-političke zajednice, u HPT-u
se pripremaju, donose i provode planovi i programi radi osiguranja obavljanja
poslova iz djelatnosti PT prometa, u slučaju rata, neposredne ratne opasnosti
i u ostalim izvanrednim okolnostima.

Član 69.

Plan korištenja poštanskog sustava i telekomunikacijskog sustava u izvanrednim
okolnostima donosi Upravni odbor.

Član 70.

HPT će organizirati i provoditi mjere za zaštitu sredstava za obavljanje
djelatnosti PT prometa.

Član 71.

Posebnim aktom koji donosi Upravni odbor uredit će se pitanja iz oblasti
općenarodne obrane i društvene samozaštite.

10. UNAPREĐENJE ZAŠTITE ŽIVOTNOG OKOLIŠA

Član 72.

HPT je dužan osigurati obavljanje poslova iz svoje djelatnosti na način
koji osigurava zaštitu i unapređenje životnog okoliša. Zaštita i unapređenje
životnog okoliša uredit će se općim aktom HPT-a.

11. SURADNJA SA SINDIKATOM

Član 73.

HTP će, u skladu s odredbama zakona i kolektivnog ugovora, osigurati
uvjete rada i djelovanja sindikata i sindikalnih povjerenika.

Član 74.

Sindikat je ovlašten, iz područja kolektivnog ugovora, podnositi Upravnom
odboru prijedloge, mišljenja i primjedbe glede ostvarivanja i zaštite prava
radnika iz kolektivnog ugovora. Upravni odbor je dužan zauzeti stajalište
o podnijetim mišljenjima, prijedlozima i primjedbama sindikata i o tome
obavijestiti sindikat u rokovima utvrđenim odredbama općih akata HPT-a
kojima se uređuje zaštita prava radnika i ostvarivanje tih prava.

12. OPĆI AKTI

Član 75.

Opći akti HPT-a su statut, pravilnici, odluke i ostali opći akti utvrđeni
zakonom i ovim statutom.

Član 76.

Statut donosi Upravni odbor na prijedlog direktora HPT-a, uz suglasnost
Vlade Republike Hrvatske.

Član 77.

Pravilnike, odluke i ostale opće akte donosi Upravni odbor na prijedlog
direktora HPT-a.

Član 78.

Akte kojima se uređuju pitanja vezana za funkcioniranje PT prometa donosi
direktor HPT-a.

Član 79.

Opći akti objavljuju se u "HPT glasniku", službenom glasilu
HPT-a, a počinju vrijediti na dan objavljivanja, ako odredbama općeg akta
nije drukčije određeno.

Član 80.

Izmjene i dopune općih akata donose se na način i po postupku koji su
u ovom statutu utvrđeni za njihovo donošenje.

13. JAVNOST RADA I OBAVJEŠTAVANJE RADNIKA

Član 81.

Sredstvima javnog priopćavanja i vlastitim publikacijama HPT obavještava
korisnike svojih usluga o svim pitanjima iz djelatnosti PT prometa koja
su od posebnog interesa za korisnike.

Član 82.

Radi obavještavanja radnika o radu i poslovanju te o ostalim pitanjima,
HPT izdaje informativni list i druge publikacije stručnog i informativnog
značaja.

14. PRIJELAZNE I ZAVRŠNE ODREDBE

Član 83.

Opće akte određene ovim statutom donijet će Upravni odbor i direktor
HPT-a u roku šest mjeseci od dana stupanja na snagu ovog statuta. Do donošenja
općih akata iz stava 1. ovog člana organizacije PTT prometa čiji je pravni
sljednik HPT, primjenjivat će svoje opće akte pod uvjetom da nisu u suprotnosti
sa zakonom.

Član 84.

Do donošenja akta o unutarnjoj organizaciji, direktor HPT-a će posebnom
odlukom utvrditi organizaciju, način rada, poslovanja i rukovođenja unutar
HPT-a, te imenovati radnike s posebnim ovlastima i odgovornostima kojima
će izdati posebne punomoći za obavljanje dijela poslova iz njegova djelokruga.

S danom početka primjene akta o unutarnjoj organizaciji, Upravni će
odbor odlukom, privremeno - na šest mjeseci, imenovati vršitelje dužnosti
radnika s posebnim ovlastima i odgovornostima.

Član 85.

Ovaj statut stupa na snagu slijedećeg dana nakon objave u "Narodnim
novinama".

Broj: 0-093/90

Zagreb, 21. studenog 1990.

Predsjednik Upravnog odbora

prof. dr. Miroslav Mikula, v. r.

Statut, NN 57/1990-1118